paragraph_text: Godine 1881., osamnaest udruženja iz Estonije, inspiriranih memorandumom Carla Roberta Jakobsona, tražili su od ruskog cara Aleksandra III. uvođenje zemstava (koja su već postojala u većini Carstva), s jednakim pravom reprezentacije Estonaca i Baltičkih Nijemaca, te administrativno ujedinjenje estonskih teritorija. Deset godina kasnije, točnije 1891., počeo je izlaziti i prvi estonski dnevni list, Postimees (sam list postojao je od 1857., ali je tek 1891. počeo izlaziti na dnevnoj bazi). Prema popisu stanovništva iz 1897., prvom i jedinom provedenom na teritoriju Carstva, Estonci su imali drugu najvišu stopu pismenosti u Ruskom Carstvu nakon Finaca u Velikom Vojvodstvu Finskoj. Radilo se o 96,1% stanovništva baltičkih provincija starijeg od 10 godina koja je govorila estonskim jezikom.Kappeler, Andreas. Rußland als Vielvölkerreich: Entstehung, Geschichte, Zerfall. Munich: C.H. Beck, 1992. ISBN 3-406-47573-6 Gradovi su se vrlo brzo "estonizirali", a do 1897., Estonci su sačinjavali dvije trećine urbane populacije u zemlji.